**Κόνιτσα 14/06/2021**

**ΔΕΛΤΙΟ ΤΥΠΟΥ**

ΕΥΧΕΣ ΔΗΜΑΡΧΟΥ ΚΟΝΙΤΣΑΣ κ. ΝΙΚΟΛΑΟΥ ΕΞΑΡΧΟΥ ΠΡΟΣ ΤΟΥΣ ΥΠΟΨΗΦΙΟΥΣ ΓΙΑ ΤΙΣ ΠΑΝΕΛΛΑΔΙΚΕΣ ΕΞΕΤΑΣΕΙΣ

Αγαπητά μας παιδιά,

Με την ευκαιρία της έναρξης των Πανελλαδικών Εξετάσεων, εύχομαι από καρδιάς καλή επιτυχία σε όλους.

Οι Πανελλαδικές Εξετάσεις είναι μία από τις πολλές "μάχες" που καλείστε να δώσετε στη ζωή σας, αλλά και η αφετηρία για οριοθέτηση νέων στόχων και το ξεκίνημα νέων προσπαθειών. Σίγουρα είναι μια σημαντική ευκαιρία, αλλά όχι η μοναδική.

Γι΄ αυτό αγωνιστείτε χωρίς άγχος, αλλά με πίστη στις δυνατότητές σας και αισιοδοξία.

Συμπαραστάτες στον αγώνα σας αυτό -παρά τις συνθήκες της σχολικής χρονιάς που ολοκληρώθηκε - είναι οι γονείς, οι κηδεμόνες και οι καθηγητές σας στους οποίους εύχομαι καλή δύναμη και καλή συνέχεια στο έργο τους.

Καλή επιτυχία σε όλους.

Ο Δήμαρχος

Νικόλαος Β. Εξάρχου